open-index/open-wikipedia-markdown huggingface dataset:
De gule turbaners opprør

**De gule turbaners opprør** (kinesisk: 黄巾之乱; pinyin: *Huáng Jīn Zhī Luàn*) var et stort kinesisk religiøst-sosialt bondeopprør som varte fra 184 til 205 mot keiser Lingdi i Han-dynastiets tid. Det rettet seg først og fremst mot godseierne, og ble ledet av taoistiske prester og av sjamaner som var misfornøyde med de herskende gruppers konfucianisme. Den store folkelige oppslutningen skyldtes imidlertid først og fremst de dårlige sosiale forhold som var forårsaket av tørke og oversvømmelser. Høye utgifter for å bygge fort langs silkeveien hadde på toppen av det hele ført til en tung skattlegging av de allerede hardt rammede bøndene.

Opprøret ble ledet av Zhang Jiao og hans to yngre brødre Zhang Bao og Zhang Liang. De grunnla en taoistisk sekt og forsøkte seg som helbredere av bønder som led av forskjellige kramper. De fikk på nært hold se bøndenes fattigdom og den trakassering som de ble utsatt for av makthaverne.

Da opprørerne rundt årsskiftet 188/189 truet Han-dynastiets hovedstad Luoyang, satte den keiserlige øverstkommanderende, He Jin, inn generalene  Lu Zhi og Cao Cao mot dem. De ble slått tilbake, men det skulle vare til 192 før den mest truende fasen av opprøret var over.

## Eksterne lenker
* 

## Litteratur
* Denis Twitchett, Michael Loewe (utg.): *The Cambridge History of China*. Volume 1: *The Ch'in and Han Empires, 221 BC–AD 220*. Cambridge University Press, Cambridge u. a. 1986, ISBN 0-521-21447-5.
Markha

**Markha** (russisk: марха) er ei elv i republikken Sakha i Russland. Den er ei venstre sideelv til Viljuj (i Lenas nedbørfelt). Markha er  kilometer lang og har et nedbørfelt på . Middelvannføringen er på . Elva har utspring på Viljuj-platået, som er en del av Det sentralsibirske platå.

## Referanser
Rural

**Rural** (fra latin) viser til noe som er landlig, som landsbygd eller annen periferi, og betegner områder eller befolkning lokalisert utenfor byer og administrative senter. Det motsatte av rural er urban.
Raumerrittet

**Raumerrittet** var et av Norges største terrengsykkelritt, og startet på Hellerudsletta i Skedsmo. Rittet gikk langs Romeriksåsen til Råsjøen i Nannestad i nord, og sydover tilbake til Hellerudsletta via Hakadal. Rittet gikk på variert underlag: Hovedsakelig grusveier, men også asfalt, dårlig grus, traktorvei og sti. Det var 5 mat- og servicestasjoner.

Rittet ble arrangert årlig i periode 2002−2015. På det største deltok 3 600 syklister. Siste arrangement var i 2017, med sviktende deltagelse. I 2018 ble rittet avlyst.

I motsetning til de fleste andre sykkelritt av samme kategori gikk Raumerrittet tidlig på sommeren – omkring første helgen i juni.

## Referanser
Yasujirō Ozu

**Yasujirō Ozu** (født 12. desember 1903 i Tokyo, Japan, død 12. desember 1963) var en japansk filmregissør som er mest kjent for sine skildringer av japansk familieliv. Filmene hans karakteriseres av en elegant enkelhet. Alt i alt laget han 54 filmer (med unntak av 3, alle for filmselskapet Shōchiku). 33 av dem finnes igjen, alle andre er blitt borte.

## Liv og virke
### Bakgrunn
Begge foreldrene kom fra velstående adelige familier, og hans far var selv en velstående gjødselhandler. Da Ozu var ti år gammel flyttet han sammen med moren, sin eldre bror og sine to yngre søstre fra Tokyo til farens fødeby, Matsusaka i Mie der han vokste opp, mens faren ble igjen i Tokyo. I Matsusaka var Ozu en ivrig kinobesøker.

### Karriere
Etter å ha arbeidet en kort stund som vikarlærer i Mie, ble han ansatt som assisterende kameramann i Shōchiku, et av de største japanske filmselskapene. Arbeidet besto stort sett i å bære og sette opp kameraene.

I 1926 ble han assisterende regissør i samme selskap.

I 1927 regisserte han sin første film, *Zange no yaiba* («Angerens sverd»). Han regisserte til å begynne med historiske filmer, men da Shōchikus avdeling som lagde historiske filmer ble flyttet fra Tokyo til Kyoto, fikk han lov til å bli igjen i Tokyo, og han regisserte deretter filmer om samtidstemaer til sin død.

I 1937 ble Ozu innkalt til militæret og sendt til Kina. Han ble demobilisert i 1939, men ble innkalt på nytt i 1943 for å lage en propagandafilm i Burma. Da krigen tok slutt, ble han tatt til fange av britiske styrker og tilbrakte seks måneder i en krigsfangeleir. 

Han døde på sin 60-årsdag av halskreft.

## Filmer i utvalg

## Referanser


## Litteratur
* Wayne Stein, Marc DiPaolo (red.): *Ozu International Essays on the Global Influences of a Japanese Auteur,* Bloomsbury Academic, 2015, ISBN 9781628922875
* Donald Richie, *Ozu: His Life and Films*, University of California Press, Berkley,1977, ISBN 0520032772

## Eksterne lenker
* 
*
Rosignano Marittimo

**Rosignano Marittimo** er en kommune i provinsen Livorno i den italienske regionen Toscana. Den ligger omkring 30&nbsp;km sør for byen Livorno,  ved kysten av Det tyrrenske hav. I sør grenser den til Cecina.

## Frazioni

Kommunen omfatter følgende *[[frazione|frazioni]]*:

*Rosignano Marittimo*, *Rosignano Solvay*, *Castiglioncello*, *Vada*, *Castelnuovo della Misericordia*, *Gabbro* og *Nibbiaia*.

Særlig Castiglioncello og Vada er populære feriesteder.
## Referanser


## Eksterne lenker
*
San Vincenzo

**San Vincenzo** er en småby og kommune i Provinsen Livorno i den italienske regionen Toscana. Det er en populær badeby ved kysten av Det tyrrenske hav.

Nabokommunene er Campiglia Marittima, Castagneto Carducci, Piombino og Suvereto.
## Referanser


## Eksterne lenker
*
Femte aliyah

**Femte [[aliyah]]** viser til den femte jødiske innvandringsbølgen til Palestina (fra Europa og Asia) mellom årene 1929 og 1939. Den femte innvandringsbølgen begynte etter Palestinaopprørene i 1929, og etter at den økonomiske krisen som kom til området i 1927 hadde gitt seg (under fjerde aliyah). Slutten på denne innvandringsbølgen var starten på andre verdenskrig.

Innvandringsbølgen begynte som en pionerende en, men i større dimensjoner. Den lignet nesten masseinnvandring mellom årene 1933 til 1935, på grunn av rasistisk forfølgelse i Tyskland. Opprørene i mandatområdet i 1936 hadde svekket innvandringsbølgen, men i løpet av årene 1938–1939 kom det tusenvis av innvandrere, hvorav en del kom på ulovlig vis.

## Grunnene for innvandringen
* Adolf Hitler og Nazi-partiet kom til makten, noe som utgjorde en stor endring i mange tyskboende jøders liv, samt de i Øst-Europa, som ikke fikk lov til å dra tilbake og bli de økonomiske lederne. Jødene i Tyskland led under en massiv bølge med aggressiv og direkte antisemittisme, og mange bestemte seg for å flytte til Det hellige land. I august 1933 ble en utvekslingsavtale nådd mellom den jødiske formidlingsorganisasjonen og de nasjonalsosialistiske myndighetene. På grunn av dette ble jøder som forlot Tyskland betalt for sine formuer, mens de ifølge tysk lov på den tiden egentlig måtte gi opp sine formuer for å forlate Tyskland. Ved siden av dette ble tyske varer importert til mandatområdet. Avtalen som tjente begge siders interesser hjalp til slik at inn- og utvandringen kunne fortsette.
* Bytte av den britiske kolonibestyreren – den nye britiske kolonibestyreren Arthur Wauchope var tilhenger av sionismen og ga mange innvandringstillatelser og tilskyndet den jødiske økonomien og sionistbosettingen.
* Den økonomiske veksten i mandatområdet – utvekslingsavtalen med Tyskland brakte en stor sum penger som var starten på en bedring av økonomien i området etter krisen på slutten av 1920-tallet.
* Avstenginger inn til USA – i 1924 bestemte USA seg for å stramme inn på innvandringen, og selv under femte aliyah stengte USA flertallet av innvandrerne ute.
* Antisemittismen i verden hersket – flere regimer i hovedsakelig europeiske land opptok en antisemittisk politikk som ansporet til opprør, forfølgelse og økonomiske og sosiale begrensninger rettet mot jødene.

## Referanser


## Litteratur
*
Spirefossen

**Spirefossen** er en foss i Myklebustdalen i Breim i Gloppen kommune i Vestland fylke og stuper 690 meter fra Myklebustbreen mot Sanddalsvatnet. I samme område ligger den enda høyere Strupenfossen. 

## Kilder
*panoramio.com med bilder av fossen
*Spirefossen på World Waterfall
Sassetta (Toscana)

**Sassetta** er en kommune i provinsen Livorno i den italienske regionen Toscana. Den ligger i landskapet Maremma.

Nabokommunene er Castagneto Carducci, Monteverdi Marittimo og Suvereto. 

## Historie
Stedet nevnes tidligst i 1238. I middelalderen hørte det til familien Orlandi, som len under Pisa. I det 16. århundre kom stedet under Firenze. Det kom under Pisa igjen i det 17. århundre.

Øverst i byen ligger *Palazzo Montalvo* fra det 16. århundre og kirken *Sant'Andrea*.

## Referanser


## Eksterne lenker
*
Suvereto

**Suvereto** er en kommune i Provinsen Livorno i den italienske regionen Toscana. Den ligger nord for Corniadalen (*Val di Cornia*), ca. 15&nbsp;km. fra Det tyrrenske hav, nord i landskapet Maremma. Suvereto har en godt bevart bykjerne fra middelalderen, og er omgitt av skog.

Nabokommunene er Campiglia Marittima, Castagneto Carducci, Follonica (GR), Massa Marittima (GR), Monterotondo Marittimo (GR), Monteverdi Marittimo (PI), Piombino, San Vincenzo og Sassetta.

## Historie
Suvereto nevnes tidligst i år 1000, da stedet var gitt familien Aldobrandeschi i len. I 1201 ble det den første frie kommunen i det nordlige Maremma. Suvereto sluttet seg sammen med Massa Marittima i 1228, men kom allerede i 1237 under Pisa. Fra 1399 hørte Suvereto under Piombino.
## Referanser


## Eksterne lenker
*
Campo nell’Elba

**Campo nell'Elba** er en kommune i Provinsen Livorno i den italienske regionen Toscana. Den ligger på øya Elba.

Til kommunen hører fjellandsbyene San Piero og Sant'Ilario, samt La Pila i innlandet og kyststedene Cavoli, Seccheto, Fetovaia og Marina di Campo. Sistnevnte er sete for kommuneforvaltningen.

Marina di Campo har den lengste sandstranden på Elba (ca. 1,4 km.). I utkanten av Marina di Campo ligger det et akvarium, som viser middelhavsfauna. Kirken *San Gaetano* ligger også sentralt i Marina di Campo. I gamlebyen, som ligger ved fiskehavnen, finnes det en rekke barer og restauranter.

Nabokommunene er Capoliveri, Marciana og Portoferraio.

## Referanser


## Eksterne lenker
*
Capoliveri

**Capoliveri** er en kommune i Provinsen Livorno i den italienske regionen Toscana. Den ligger på øya Elba, lengst mot sørøst. Bebyggelsen ligger 167 moh. på høyden *Monte Calamita*. Kommunen omfatter også husklyngene Lacona, Madonna delle Grazie, Morcone, Pareti og Innamorata.

Gamlebyen i Capoliveri er bygget som en typisk *borgo* (befestet landsby) fra middelalderen. Trange gater fører til den sentrale piazzaen.

Nabokommunene er Portoferraio, Porto Azzurro og Campo nell'Elba.

## Bilder

Fil:Capoliveri Gasse.jpg|Gate i Capoliveri
Fil:Capoliveri Gasse II.jpg|Gate i Capoliveri
Fil:Capoliveri from Monte Calamita.jpg|Capoliveri


## Referanser


## Eksterne lenker
*
Marciana (Toscana)

**Marciana** er en kommune i provinsen Livorno i den italienske regionen Toscana. Den ligger ved nordvestkysten på øya Elba, og strekker seg fra kysten til øyas høyeste fjell, Monte Capanne (1019 moh.). Deler av kommunen ligger i nasjonalparken *Arcipelago Toscano*.

Foruten Marciana omfatter kommunen følgende *[[frazione|frazioni]]*: Poggio, Pomonte, Chiessi, Colle d'Orano, Patresi, Zanca, Sant'Andrea, Maciarello og Procchio.

Nabokommunene er Campo nell'Elba, Marciana Marina og Portoferraio.

## Historie
Området har vært bebodd siden bronsealderen, noe arkeologiske utgravninger vitner om. Selve byen Marciana ble grunnlagt i romertiden.

## Referanser


## Eksterne lenker
*
Marciana Marina

**Marciana Marina** er en kommune i provinsen Livorno i den italienske regionen Toscana. Den ligger ved nordvestkysten på øya Elba.

Den eneste tilgrensende kommunen er Marciana, som Marcina Marina var en del av frem til 1951. Kommunen har ingen *[[frazione|frazioni]]*.

## Severdigheter
Kirken *Santa Chiara*, bygget 1776.

## Referanser


## Eksterne lenker
*
Tell Mureybit

**Tell Mureybit** er et arkeologisk funnsted med tidligere bosetning på vestbredden av Eufrat i det sentrale-nordlige Syria. Stedet ble utgravd i forbindelse med oppdemming av Eufrat, og ligger bare 50&nbsp;km ovenfor Abu Hureyra, som er omtrent like gammelt.

Tell Mureybit skriver seg fra ca. 11000 f.Kr, og dokumenterer overgang fra innsamling av ville kornslag, til en bevisst sanking og såing av endrede kornsorter – jordbruk. Det er mulig at befolkningen fra Abu Hureyra midlertidig opprettet og bosatte seg i Tell Mureybit i en periode med ubeboelige tørkeforhold i deres hjemby.

Rester av kverneutstyr og bygg- og hvetekorn vitner om dette. Stedet er sammen med Abu Hureyra blant de aller første som dokumenterer dyrking i den såkalte fruktbare halvmåne.

## Referanser


## Litteratur
* J.Cauvin, «Les fouilles de Mureybet (1971–74) et leur signification pour les origines de le sédentarisation au Proche-Orrient», i *Annual of the American Schools of Oriental Research* 44, 1977, side 19-48.
Porto Azzurro

**Porto Azzurro** er en kommune i provinsen Livorno i den italienske regionen Toscana. Den ligger på østkysten av øya Elba.

Nabokommunene er Capoliveri, Portoferraio, Rio Marina og Rio nell'Elba.

Navnet *Porto Azzurro* («blå havn») tok kommunen først i 1947. Tidligere het den Longone, og fra 1873 Porto Longone.

Det går ferger til Piombino og Portoferraio. Turisme er den viktigste næringsveien, skjønt i omlandet drives det også landbruk.

## Severdigheter
Porto Azzurro preges av festningen San Giacomo di Longone, fra spansk tid. Anlegget ble oppført under kong Filip III av Spania, for å beskytte havnen. Idag er festningen fengsel, og ikke offentlig tilgjengelig.

*Santuario della Madonna di Monserrato* ble bygget i 1606 av den spanske guvernøren. Byggestilen viser innflytelse fra spansk barokk.

## Referanser


## Eksterne lenker
*
Portoferraio

**Portoferraio** er den største byen på den italienske øya Elba, og en kommune i Provinsen Livorno i regionen Toscana. Byen er Elbas kulturelle og økonomiske sentrum.

Området har vært bebodd i tusener av år. Den nåværende byen ble grunnlagt av Cosimo I de' Medici under navnet *Cosmopoli*. Festningsanlegget som preger byen, ble anlagt fra 1548. Det består av borgene Falcone, Stella og Linguella, som er forbundet med en mur.

4. mai 1814 ankom Napoléon Bonaparte Elba, hvor han hadde blitt forvist. Han valgte Portoferraio som hovedstad, oppførte en residens og innledet et omfattende reformarbeid. Han forlot imidlertid Elba allerede 1. mars 1815.

I dag er turismen en viktig næringsvei.

## Referanser


## Eksterne lenker
*
Rio Marina

**Rio Marina** er en landsby i kommunen Rio i provinsen Livorno i den italienske regionen Toscana. Den var tidligere en egen kommune og ligger på østkysten av øya Elba.

Det går ferge til Piombino på fastlandet og Porto Azzurro på Elba.

## Referanser


## Eksterne lenker
*
Rio nell’Elba

**Rio nell'Elba** er en landsby i kommunen Rio i provinsen Livorno i den italienske regionen Toscana. Den ligger på øya Elba.

Rio nell'Elba var tidligere en egen kommune og nabokommunene var Porto Azzurro, Portoferraio og Rio Marina. 
## Referanser


## Eksterne lenker
*
Monte Capanne

**Monte Capanne** er det høyeste fjellet på øya Elba, og ligger vest på øya. Det har en høyde på 1&nbsp;017 meter over havet. Fjellet består av granodioritt. På nordsiden vokser kastanjer og buskskog (såkalt macchia).

Det ligger flere vannkilder i området rundt. Videre går det en rekke stier opp i fjellet, fra Marciana, Poggio, Valle Nevera, Chiessi og Pomonte.

## Referanser




## Eksterne lenker
*
Ángel Arroyo

**Ángel Arroyo Lanchas** (født 1956) er en spansk tidligere profesjonell syklist som syklet for sykkellaget Reynolds. Han tok én etappeseier og kom på andreplass sammenlagt i Tour de France i 1983.

I Vuelta a España i 1982 tok han ledelsen i rittet etter den tiende etappen, og vant til slutt sammenlagt. To døgn etter målgang viste det seg at han på den 17. etappen hadde avgitt positiv dopingprøve på det forbudte stoffet metylfenidat, og fikk som straff en tilleggstid på 10 minutter. Dette gjorde at han mistet seieren og falt ned på en 13.-plass i sammendraget.

## Referanser

## Eksterne lenker
*
Capraia

**Capraia** er en italiensk øy i Middelhavet, som under navnet Capraia Isola utgjør en kommune i Provinsen Livorno i regionen Toscana. Øya inngår i øygruppen De toskanske øyene.

Øya omfatter 19,3&nbsp;km², og preges av ville fjell og et steilt kystlandskap. Det høyeste punktet på øya er fjellet Monte Castello med 447 meter.

I middelalderen var øya base for saraseniske pirater. Senere kom øya under Pisa. Etter slaget ved Meloria overtok Genova øya. Selv om Capraia administrativt ble lagt under Korsika, forble øya genovesisk også etter 1768, da Korsika ble innlemmet i Frankrike.

Etter Italias samling var øya først en del av Provinsen Genova. Først i 1925 ble den en del av Toscana.

Fra 1940-årene til 1986 var øya straffekoloni.

Størstedelen av øya, bortsett fra et lite tettsted kalt Porto Vecchio med ca. 120 innbyggere, har siden 1989 tilhørte nasjonalparken *Parco Nazionale dell'Arcipelago Toscano*.

Det går ferge til øya fra Livorno. Rederiet Toremar trafikkerer ruten hele året, og overfarten tar ca. 2,5 timer. I sommermånedene trafikkerer også rederiet Navigazione Golfo dei Poeti ruten, og med hurtigferge tar overfarten ca. 1,5 timer.

## Severdigheter
* Festningen San Giorgio (12. årh.) med Torretta del Bagno, Torre del Porto, Torre del Bagno, Torre della Regina og Torre dello Zenobito
* Det tidligere klosteret Sant'Antonio. I straffekolonitiden brukte fengselsledelsen kirken.
* Chiesa dell'Assunta (ved havnen)
* Kirken San Nicola
* Den tidligere kirken San Leonardo
* Kirken Santo Stefano.

## Bilder

Capraia Castello San Giorgio.jpg|Festningen San Giorgio
Chiesa San Nicola - Capraia.jpg|Kirken San Nicola 
Capraia Capra.jpg|Den tidligere straffekolonien Capraia


## Referanser


## Eksterne lenker
* 
* Informasjon om Capraia
Gyda-klassen

**Gyda-klassen** var en klasse flerbruksbåt som ble brukt av Sjøheimevernet. De hadde en fast besetning på fire og kunne ta opptil ti passasjerer, disse ville som oftest inngå i et lag som er spesialtrent i bording av fartøyer.

Fartøyet var 13,65m lang, har to motorer med 640 hestekrefter og vannjet. Gyda-klassen skulle kunne oppnå en fart på cirka 43 knop.

Sjøheimevernet hadde 2 fartøy av Gyda-klasse og bevæpningen besto av en eller to 12,7mm mitraljøser i baugen og/eller hekken.

Denne klassen var noe større enn "søster-klassen" Hårek-klassen.

## Overtakelse
I 2019 fikk Tolletaten muligheten til å anskaffe seg et av fartøyene i Hårek klassen, (ikke Gyda klassen) etter at Sjøheimevernet ble lagt ned. Det er etablert et prøveprosjekt hvor Tolletaten prøver ut ny teknologi i samarbeid med Forsvarets Forskningsinstitutt. Prosjektet gir Tolletaten en helårlig fartøytjeneste med økt tilstedeværelse på sjøen og mer fleksible kontrollmannskaper.

Fartøyet er døpt om til en *tollkrysser*, og skal primært operere på Vestlandet.

## Referanser
Hårek-klassen

**Hårek-klassen** var en klasse flerbruksbåt som ble brukt av Sjøheimevernet. Den hadde en fast besetning på fire og kunne ta opptil ti passasjerer, disse ville som oftest inngå i et lag spesialtrent i bording av fartøyer.

Fartøyet er 12,9 m lang, har to motorer med 450 hestekrefter og vannjet. Toppfarten var på 43 knop. Bevæpningen består av en 12,7mm mitraljøse i baugen.

Denne klassen er noe mindre enn «søster-klassen» Gyda-klassen.

SHV «Hårek», bygd i 2000 ved Odim Holen i Langevåg, var første båt i klassen. SHV «Halten» var tredje båt.

## Referanser
Pica (fugler)

* gulnebbskjære
* *[[Pica mauritanica|P. mauritanica]]*
* *[[Pica asirensis|P. asirensis]]*
* skjære
* svartnebbskjære

***Pica*** (skjærer) er en slekt i kråkefamilien som består av fem arter, hvorav to er oppdaget så nylig at de ikke hadde fått norsk navn per april 2017. Artene har sort og hvit fjærdrakt og relativ lange stjert. Fuglene er utbredt i Eurasia, Nord-Afrika (Marokko, nord i Algerie og nord i Tunisia), på den arabiske halvøy og i Nord-Amerika.

Nyere forskning har sådd usikkerhet om taksonomien til gruppen *Pica*. Svartnebbskjære (*Pica hudsonia*) og gulnebbskjære (*Pica nuttalli*) er hverandres nærmeste slektninger, men er muligens samme art. Hvis de er to forskjellige arter, kan også den koreanske varianten kanskje regnes som en selvstendig art.

En forhistorisk *Pica*-art, *[[Pica mourerae]]*, er kjent fra fossiler funnet i plio-pleistocen-grenselag på Mallorca.

## Inndeling
Inndelingen under følger HBW Alive og er i henhold til dos Anjos & Bonan (2017). Oppdelingen av underfamilier følger Jønsson *et al.* (2016). Alle norske navn følger Norsk navnekomité for fugl (NNKF) og er i henhold til .

* Passeriformes, spurvefugler
** Passeri, sangfugler
*** Corvoidea
**** Corvidae, kråkefamilien
***** Corvinae
****** *[[Zavattariornis]]*
****** *[[Ptilostomus]]*
****** *[[løpekråker|Podoces]]*, løpekråker
****** *[[Pica (fugler)|Pica]]*, (skjærer)
******* *[[skjære|P. pica]]*, skjære
******* *[[maghrebskjære|P. mauritanica]]*, maghrebskjære
******* *[[asirskjære|P. asirensis]]*, asirskjære
******* *[[svartnebbskjære|P. hudsonia]]*, svartnebbskjære
******* *[[gulnebbskjære|P. nuttallii]]*, gulnebbskjære
******* *[[svartgumpskjære|P. bottanensis]]*, svartgumpskjære
******* *[[orientskjære|P. serica]]*, orientskjære
****** *[[Nucifraga]]*
****** *[[Corvus (fugler)|Corvus]]*

## Referanser




## Eksterne lenker
*
Jernbanegata

**Jernbanegata** finnes flere steder:

* Jernbanegata (Gjøvik)
* Jernbanegata (Larvik)
* Jernbanegata (Oslo)
* Jernbanegata (Trondheim)
* Jernbanegata (Fredrikstad)
* Jernbanegata (Drammen)
* Jernbanegata (Sarpsborg)
* Jernbanegata (Skedsmo) – Lillestrøm 
* Jernbanegata (Gran)
* Jernbanegata (Orkdal) – Orkanger 
* Jernbanegata (Verdal)
* Jernbanegata (Moss)
* Jernbanegata (Nes) – Årnes 
* Jernbanegata (Rakkestad)
* Jernbanegata (Halden)
* Jernbanegata (Horten)
* Jernbanegata (Levanger)
* Jernbanegata (Askim)
* Jernbanegata (Time) – Bryne 
* Jernbanegata (Namsos)
* Jernbanegata (Sande)
* Jernbanegata (Rana)
* Jernbanegata (Øvre Eiker) – Vestfossen 
* Jernbanegata (Evje og Hornnes)
* Jernbanegata (Kongsvinger)
* Jernbanegata (Stange)
* Jernbanegata (Åmot) – Rena 
* Jernbanegata (Lillesand)
* Jernbanegata (Saltdal) – Rognan 
* Jernbanegata (Rauma) – Åndalsnes 
* Jernbanegata (Fauske)
* Jernbanegata (Vefsn) – Mosjøen 
* Jernbanegata (Porsgrunn) 
* Jernbanegata (Nordre Land) – Dokka 
* Jernbanegata (Lillehammer)
* Jernbanegata (Eidsberg) – Mysen 
* Jernbanegata (Elverum)
* Jernbanegata (Ringebu)
* Jernbanegaten (Tønsberg)
* Jernbanegaten (Eigersund)
* Jernbanegaten (Holmestrand)
* Jernbanegaten (Tinn) – Rjukan 
* Nedre Jernbanegate (Narvik)
* Øvre Jernbanegate (Narvik)
Den israelsk-jordanske fredsavtalen

**Den [[israel]]sk-[[jordan]]ske fredsavtalen** er en fredsavtale signert i 1994. Avtalen normaliserte relasjonene mellom de to landene og løste territoriale tvister dem imellom. Konflikten hadde kostet omtrent 18,3 milliarder dollar. Signeringen av denne avtalen er også nært relatert med innsatsen for å lage fred mellom Israel og Palestinas frigjøringsorganisasjon representert ved Den palestinske selvstyremyndigheten. Avtalen gjorde Jordan til det andre arabiske landet som normaliserte sine relasjoner med Israel.

## Eksterne lenker
* Fredsavtalens tekst, på Jordans Kong Husseins side
* Fredsavtalens tekst, på Israels utenriksdepartements side
* Washington-erklæringen, på Israels utenriksdepartements side
Visjonskirken

**Visjonskirken** er en frimenighet i etablert av Jan Hanvold.

Menighetens kontor befinner seg i det gamle *Hondabygget* på Pukerud i Drammen (midt mellom Drammen og Mjøndalen). I de samme lokalene har TV Visjon Norge sin virksomhet, som også ble etablert av Jan Hanvold. Menigheten hadde 39 tilskuddstellende medlemmer i 2020

## Referanser


## Eksterne lenker
* Visjonnorge.com
Senterkirken

**Senterkirken Eiker** er en frimenighet på Loesmoen i Hokksund. 

Menigheten ble etablert av Tor-Egil og Elsa Røyland. Høsten 2007 tok deres eldste sønn, Tormod Røyland over som pastor. Menigheten har egne lokaler i Finneveien 27 i Hokksund, og har sine møter på søndager kl. 17.00.

## Eksterne lenker
* Menighetens hjemmeside
Jerusalem-loven

**[[Jerusalem]]-loven** (engelsk: *The Jerusalem Law*) er en lov godkjent av Knesset den 30. juli 1980 (17. Ab, 5740).

Den begynte som et privat lovforslag foreslått av Geula Cohen, hvis originale tekst slo fast at «integriteten og enheten til det store-Jerusalem (Yerushalayim rabati) i sine grenser etter seksdagerskrigen skal ikke bli overtredes.» Denne setningen ble dog droppet etter sin første gjennomlesning i Knesset. Siden Knesset da ikke ville spesifisere grenser og ikke brukte ordene «anneksjon» eller «suverenitet», skrev Ian Lustick at «overensstemmelsen blant de rettslig lærde er at denne handlingen ikke tilføyde noe til de rettslige eller administrative tilstandene for byen, selv om, spesielt for tiden, dens gjennomføring ble ansett for å ha politisk viktighet og å ha tent en sterk protestreaksjon fra verdens befolkning.» For eksempel erklærte FNs sikkerhetsråd resolusjon nr. 478, tiltrådt ved 14 stemmer mot null, med én unnlatelse fra å stemme (USA), kort tid etter at loven «må bli avskaffet» Denne resolusjonen gjorde at flere medlemsstater trakk sine diplomatiske delegasjoner fra byen.

## Referanser


## Eksterne lenker
* Basic Law: Jerusalem, Capital of Israel – mer informasjon på Israels utenriksdepartements sider
Lysheim skole (Horten)

**Lysheim skole** er en barneskole som ligger på tettstedet Skoppum i Horten kommune, ca. 8&nbsp;km fra Horten by, og er en av kommunens syv barneskoler. Skolen har ca. 230 elever fordelt på 7 klasser. Rektor er Trond Eliasen.

De fleste elevene fra Lysheim skole fortsetter skolegangen på Borre ungdomsskole. Lysheim skole har eget skolekorps.

Den opprinnelige skolen ble bygget i 1895, og overtok da etter Viulsrød og Rygland skoler.

## Referanser
Bakkegata

**Bakkegata** finnes flere steder:

* Bakkegata (Gjøvik)
* Bakkegata (Trondheim)
* Bakkegata (Stavanger)
* Bakkegata (Sarpsborg)
* Bakkegata (Sandnes)
* Bakkegata (Skien)
* Bakkegata (Sandefjord)
* Bakkegata (Ålesund)
* Bakkegata (Vefsn) – Mosjøen
* Bakkegata (Mandal)
* Bakkegata (Hadsel) – Melbu
* Bakkegata (Ulstein) – Ulsteinvik
* Bakkegata (Vågan) – Svolvær
* Bakkegata (Alstahaug) – Sandnessjøen
* Bakkegata (Verdal)
* Bakkegata (Harstad)
* Bakkegata (Odda)
* Bakkegata (Halden)
* Bakkegata (Askim)
* Bakkegata (Horten) – Åsgårdstrand
* Bakkegata (Vikna) – Rørvik
* Bakkegata (Lier)
* Bakkegaten (Bergen)
* Bakkegata (Fredrikstad)
* Bakkegaten (Flekkefjord)
* Bakkegaten (Eidsberg) – Mysen
* Bakkegaten (Notodden)
Glassverksgata

**Glassverksgata** finnes flere steder:

* Glassverksgata (Gjøvik)
* Glassverksgata (Larvik)
* Glassverksgata (Tønsberg)
Ń

**Ń** og **ń** (*[[N]]* med akutt aksent) er en bokstav i det polske alfabetet, og brukes til å representere lyden /ɲ/. I det polske alfabetet kommer den etter *n*. Den kan aldri opptre i begynnelsen av et ord, eller foran en vokal; i slike tilfeller brukes «*ni*» istedenfor.
Ő

**Ő** og **ő** (*[[O]]* med dobbel akutt aksent) er en bokstav i det ungarske alfabetet. Akutt aksent brukes på ungarsk for å indikere at en vokal har lang lyd, mens en dobbel akutt aksent brukes for å indikere lang vokallyd for en vokal med tødler. Dette betyr at *ő* er en lang *[[ö]]*.
Golanloven

**Golanhøydeloven** er det israelske Knessets lov, stadfestet den 14. desember 1981, som henvender seg til Israels lover til Golanhøyden.

Loven ble godkjent et halvt år før Israels tilbaketrekning fra Sinaihalvøya i en sjelden tredje høring som ble sterkt kritisert av den senter- og venstrevridde opposisjonen. Den ble også kritisert for å muligvis hindre videre forhandlinger med Syria. Mens brorparten av den israelske offentligheten, og spesielt lovens kritikere, så på den som en anneksjon, brukte ikke loven dette ordet.

Israels daværende statsminister Menachem Begin svarte til Amnon Rubinsteins kritikk ved å bemerke at det var et «spesielt rettslig forslag» og sa: «du bruker ordet «anneksjon», jeg bruker det ikke. Slik er det skrevet i loven [fra 1967]».

## Loven
De tre store forskriftene i Golanhøydeloven er:

# «Statens lov, domsmakt og administrasjon vil gjøre seg gjeldende på Golanhøyden, som beskrevet i tillegget.»
# «Denne loven vil tre i kraft den dagen den godkjennes i Knesset.»
# «Innenriksministeren er satt i ledelsen for implementeringen av loven, og er berettiget, i samråd med justisministeren, til å  vedta reguleringer for dens implementering og å formulere reguleringer på overgangsbestemmelser angående de vedvarende reguleringsbestemmelsene, direktivene, administrative direktivene og rettighetene og pliktene som var på Golanhøyden før denne loven ble godkjent.»

Den ble signert av Yitzhak Navon (president), Menachem Begin (statsminister) og Yosef Burg (innenriksminister). Loven ble godkjent i Knesset med et flertall på 56 stemmer for og 21 imot.
Storvågen

**Storvågen** er en mindre fjordarm på nordøstsiden av Hitra innerst i Bjønnavågen. Rundt vågen ligger det tre gårder: Øverlian, Storvågen og Grønnlia. Det går regelmessig inn sild og makrell i vågen, og det er gjort mange store notkast der. Det er minimalt med hyttebebyggelse rundt vågen. Tilgangen til Storvågen er begrenset av Strømmen, et smalt og grunt parti hvor båter ikke kan passere på fjære sjø.

Navnet Storvågen er i offisielt bruk for 7 forskjellige steder og sjøområder på Hitra.

## Referanser
Roman Usov

**Roman Leonidovitsj Usov**  (Russisk: Роман Леонидович Усов)  (født 4. juni 1978) er en russisk hinderløper. Under OL I Aten i 2004 kom han på 7.-plass I andre kvalifiserings heat. Foran OL i Beijing ble det kjent at han hadde testet positivt på dopingmiddelet Carphedon under det russiske mesterskapet i juli 2008.

## Referanser


## Eksterne lenker
*
Carphedon

**Carphedon** er et medisinsk   preparat som er utviklet i Russland og skal bidra til å øke utholdenheten. I Russland finnes preparatet tilgjengelig som det reseptbelagte middelet "Phenotropil".  Innen idrett betraktes Carphedon som doping.
Antigua og Barbudas riksvåpen

**[[Antigua og Barbuda]]s riksvåpen** ble laget i 1966 av Gordon Christopher. Det ble offisielt innført den 16. februar 1967. Symbolikken i riksvåpenet er mer omfattende enn flagget, men de inneholder noe av det samme.

## Beskrivelse
Riksvåpenet består av et skjold som viser en sukkermølle på et blått og hvitt bølgestripet felt. Det bølgestripete feltet symboliserer en sjø. Over sjøen er det en oppgående sol på svart bakgrunn.

Solen symboliserer en ny start og den svarte bakgrunnen symboliserer den afrikanske opprinnelsen som det meste av landets befolkning har. Både solen og fargene blå og hvit finnes også på landets flagg.

To hjorter står på hver side av skjoldet og støtter det. Hjortene representerer øyenes dyreliv. Det er flere ulike planter rundt skjoldet, rød hibiskus, sukkerrør og yucca. Plantene vokser opp fra en grønn mark, og den er også fundamentet for skjoldet.

Oppå skjoldet er det en heraldisk hjelm. På toppen av hjelmen er det en ananas, en frukt som øyene er kjente for.

Under skjoldet og marken er det en banner der landets nasjonalmotto står skrevet. Mottoet *Each endeavouring, all achieving* kan oversettes med «Enhver streber, alle oppnår».

## Referanser

## Eksterne lenker
*Antigua og Barbudas riksvåpen på The World All Countries Coat of Arms
4. divisjon fotball for menn (Telemark)

**[[4. divisjon fotball for menn]] ([[Telemark Fotballkrets|Telemark]])** er en regionalliga i fotball under Telemark Fotballkrets. Fra og med sesongen 2011 vil 4. divisjon være det høyeste nivået i det regionale divisjonssystemet.

## Lagene (2022)

## Tabeller

### [[4. divisjon fotball for menn 2025|2025]]



### [[4. divisjon fotball for menn 2024|2024]]



### [[4. divisjon fotball for menn 2023|2023]]



### [[4. divisjon fotball for menn 2022|2022]]



### [[4. divisjon fotball for menn 2021|2021]]



### [[4. divisjon fotball for menn 2020|2020]]



### [[4. divisjon fotball for menn 2019|2019]]



### [[4. divisjon fotball for menn 2018|2018]]



### [[4. divisjon fotball for menn 2017|2017]]



### [[4. divisjon fotball for menn 2016|2016]]



### [[4. divisjon fotball for menn 2015|2015]]



### [[4. divisjon fotball for menn 2014|2014]]




### [[4. divisjon fotball for menn 2013|2013]]



### [[4. divisjon fotball for menn 2012|2012]]



### [[4. divisjon fotball for menn 2011|2011]]



### [[4. divisjon fotball for menn 2010|2010]]



### [[4. divisjon fotball for menn 2009|2009]]



### [[4. divisjon fotball for menn 2008|2008]]



### [[4. divisjon fotball for menn 2007|2007]]



### [[4. divisjon fotball for menn 2006|2006]]



### [[4. divisjon fotball for menn 2005|2005]]



### [[4. divisjon fotball for menn 2004|2004]]



### [[4. divisjon fotball for menn 2003|2003]]



### [[4. divisjon fotball for menn 2002|2002]]



### [[4. divisjon fotball for menn 2001|2001]]



## Eksterne lenker
*
Friidrett under Sommer-OL 2004 – 100 meter menn

**100 meter menn** ved Sommer-OL 2004 ble gjennomført på Athens olympiske stadion 21. og 22. august.

## Verdensrankingen
Før konkurransen var følgende ranket som de ti fremste av IAAF:
# Justin Gatlin (USA)
# Asafa Powell (Jamaica)
# Aziz Zakari (Ghana)
# Dwight Thomas (Jamaica)
# Leonard Scott (USA)
# Francis Obikwelu (Nigeria)
# Marc Burnes (Trinidad og Tobago)
# Ronald Pognon (Frankrike)
# Michael Frater (Jamaica)
# Kim Collins (Saint Kitts og Nevis)

## Resultater
Fra de 10 kvalifikasjonsheatene gikk de tre fremste i hvert heat og de 10 raskeste tidene ellers videre til kvartfinalene.
Fra de fem kvartfinalene gikk de tre fremste i hvert heat og den raskeste tiden ellers videre til semifinale.

Alle tider vises i sekunder.
**Q** automatisk kvalifisert.
**q** en av de raskeste tidene ellers.
DNS startade ikke.
DNF kom ikke i mål.
NR markerer nasjonsrekord.
PB markerer personlig rekord.
SB markerer utøverens beste resultat for sesongen.
DSQ markerer diskvalifisert eller utelukket.
### Kvalifisering
#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

#### Heat 8

#### Heat 9

#### Heat 10

### Kvartfinaler
#### Heat 1

#### Heat 2

#### Heat 3

#### Heat 4

#### Heat 5

### Semifinaler
#### Heat 1

#### Heat 2

### Finale

## Rekord
### Olympisk rekord
*Donovan Bailey,  Canada - 9,84 27. juli 1996  Atlanta, Georgia, USA

## Eksterne lenker
* Resultater  på sports-reference.com
Friidrett under Sommer-OL 2004 – 1500 meter kvinner

**1 500 meter kvinner** ved Sommer-OL 2004 ble gjennomført på Athens olympiske stadion mellom 24. og 28. august.

## Resultater
Fra de tre forsøksheatene gikk de fem fremste i hvert heat og de ni beste tidene ellers videre til semifinalene. 
Fra de to semifinalene gikk de fem fremste fra hvert heat og de to beste tidene ellers til finalen.

Alle tider vises i minutter og sekunder.
**Q** automatisk kvalifisert.
**q** en av de beste tidene ellers.
DNS startade ikke.
DNF kom ikke i mål.
OR markerer olympisk rekord.
NR markerer nasjonsrekord.
PB markerer personlig rekord.
SB markerer beste resultat for utøveren i sesongen.
DSQ markerer diskvalifisert eller utesluttet.

### Kvalifisering

#### Heat 1
# **Tatjana Tomasjova**, Russland 4.06,06 **Q**
# Natalia Sidorenko Tobias, Ukraina 4.06,06 **Q**
# Nuria Fernandez, Spania 4.06,29 **Q**
# Anna Jakubczak, Polen 4.06,37 **Q**
# Elvan Abeylegesse, Tyrkia 4.06,42 **Q**
# Carrie Tollefson, USA 4.06,46 **q**
# Hayley Tullett, Storbritannia 4.07,27 **q**
# Carla Sacramento, Portugal 4.07,73 **q**
# Courtney Babcock, Canada 4.08,18
# Latifa Essarokh, Frankrike 4.09,08
# Elena Iagar, Romania 4.11,48
# Mestawat Tadesse, Etiopia 4.11,78
# Silvia Felipo, Andorra 4.44,40 **SB**
# Sloan Siegrist, Guam 4.44,53
* Bouchra Ghezielle, Marokko **DNS**
* Nouria Merah Benida, Algerie **DNS**

#### Heat 2
# Natalia Jevdokimova, Russland 4.05,55 **Q**
# **Kelly Holmes**, Storbritannia 4.05,58 **Q**
# Daniela Jordanova, Bulgaria 4.05,87 **Q SB**
# Maria Martins, Frankrike 4.05,95 **Q**
# Hasna Benhassi, Marokko 4.05,98 **Q**
# Lidia Chojecka, Polen 4.06,13 **q**
# Iris Maria Fuentes-Pila, Spania 4.06,32 **q**
# Nahida Touhami, Algerie 4.06,41 **q**
# Konstadina Efedaki, Hellas 4.06,73 **q**
# Malindi Elmore, Canada 4.09,81
# Jasminka Guber, Bosnia & Hercegovina 4.17,75 **PB**
# Meskerem Legesse, Etiopia 4.18,03
# Alina Cucerzan, Romania 4.18,07
# Elena Guerra, Uruguay 4.35,31
# Kanchhi Maya Koju, Nepal 4.38,17 **PB**
* Irina Lisjtjinska, Ukraina **DNF**

#### Heat 3
# **Maria Cioncan**, Romania 4.06,68 **Q**
# Carmen Douma-Hussar,  Canada 4.06,90 **Q**
# Wioletta Janowska, Polen 4.06,91 **Q**
# Nancy Jebet Langat, Kenya 4.06,94 **Q**
# Kutre Dulecha, Etiopia 4.06,95 **Q**
# Olga Jegorova, Russland 4.07,14 **q**
# Natalia Rodriguez, Spania 4.07,19 **q**
# Hind Dehiba, Frankrike 4.07,96
# Nelja Neporadna, Ukraina 4.08,60
# Trine Pilskog, Norge 4.08,61
# Sarah Jamieson, Australia 4.09,25
# Judit Varga, Ungarn 4.09,36
# Joanne Pavey, Storbritannia 4.12,50
# Tatiana Borisova, Kirgisistan 4.13,36
# Sumaira Zahoor, Pakistan 4.49,33
* Rosa Saul, Angola **DNS**

### Semifinaler
#### Semifinale 1

#### Semifinale 2

### Finale

## Rekorder
### Verdensrekord
*Yunxia Qu, Kina – 3.50,46 – 11. september 1993 – Beijing, Kina
### Olympisk rekord
*Paula Ivan, Romania – 3.53,96 – 26. september 1988 – Seoul, Sydkorea

## Referanser


## Eksterne lenker
* Resultater  på sports-reference.com
Meridian (astronomi)

:*Denne artikkelen handler om det astronomiske begrepet. For det geografiske begrepet, se [[Meridian]].*

På himmelen er en **meridian** en tenkt storsirkel på himmelkulen. Den passerer gjennom nordpunktet på horisonten, gjennom himmelpolen, opp til senit, gjennom sørpunktet på horisonten, og gjennom nadir, og står vinkelrett på den lokale horisonten.

Fordi den er «festet» til den lokale horisonten, vil stjerner synes å bevege seg forbi den lokale meridianen etter hvert som jorden roterer. Du kan bruke et himellegemes rektascensjon og den lokale sideriske tiden til å avgjøre når legemet vil krysse din lokale meridian, eller kulminere (se timevinkel).

Den **øvre meridianen** er halvdelen over horisonten; den **nedre meridianen** er halvdelen under den.
Xiangshanparken

**Xiangshanparken** (kinesisk: 香山公园; pinyin: *Xiāngshān Gōngyuán*, også godt kjent under det engelske navn *Fragrant Hills Park*) er en offentlig park i en utløper av Xishanfjellene vest for Beijing i Folkerepublikken Kina. Parken ligger innenfor grensene til bydistriktet Haidian, nordvest i den kinesiske hovedstaden, og dekker et areal på 1,6 km².

Vegetasjonen består av naturlig furu- og sypressskog, åser med lønnetrær, parykkbusker og persimmontrær, og har dessuten deler som er formet av landskapsarkitekter, med bygninger med tradisjonell kinesisk arkitektur og kulturminner. Parkens navn er fra dens høyeste topp, *Xianglu Feng* («Røkelsesbrennertoppen»), en høyde på 557 meter med to store steiner på toppen som minner om kinesiske røkelsesbrennere. 

Parken ble anlagt i 1186 under Jin-dynastiet (1115–1234) og ble utvidet under Yuan-dynastiet og Ming-dynastiet. I 1745 anordnet Qianlong-keiseren (1711–1799) bygging av flere nye haller, paviljonger og haver, og gav den et nytt navn, Jingyihaven. Meget ble skadet eller ødelagt av utenlandske styrker ved to anledninger. I 1860 herjet britiske styrker ikke bare det gamle sommerpalasset, men også i Xiangshanparken. Og i 1900 rammet åttenasjonsalliansens represalier etter bokseropprøret medførte store skader, likesom inne i byen og i det nye sommerpalasset. 

Gjenoppbyggingen og utbedringer og forbedringer i parken har pågått siden 1949.
NEAS (eiendomsforvaltning)

**NEAS ASA** er et norsk almennaksjeselskap. Det består av seks aksjeselskaper med mer enn 300 ansatte og ble grunnlagt i 1988.

NEAS er én av Norges største forvaltningsmiljøer. Det forvalter og driver om lag 1&nbsp;500 eiendommer i Norge.

Firmaet er tilpasset og arbeider med eiendomsutviklere, eiendomsbesittere samt leietakere. Det har ytre tjenester til om lag 6&nbsp;000 leietakere. Totalt areal er på fire millioner kvadratmeter.

NEAS har avdelinger i Oslo, Bergen, Trondheim, Kristiansand, Sarpsborg, Grenland, Gjøvik, Larvik og Luleå i Sverige.

I Larvik har firmaet inngått forvaltningsavtale for seks kommunale stiftelser, der de hovedsakelig skal være ansvarlig for vektmestetrtjenesten samt noe administrasjonsarbeid. 

## Eksterne lenker
*
Jannicke Stålstrøm

**Jannicke Stålstrøm** (født 7. september 1969 i Horten) er en norsk tidligere  brettseiler. Hun konkurrerte for Horten Seilforening.

Stålstrøm havnet på 11.&nbsp;plass i Sommer-OL i Athen i 2004. Hun deltok også i Sommer-OL 2008 i Beijing, der hun endte på 14.&nbsp;plass. Hennes tredje og siste OL var sommer-OL i London i 2012. Stålstrøm har doktorgrad in *Philosophy Education* fra University of Sydney i Australia.

Hun er bosatt i Horten.

## Referanser


## Eksterne lenker
*
Emil Flam

**Emil Flam** (født 1990) er en norsk konkurranse-sprangrytter. Han konkurrerer for Arendal og Grimstad rideklubb og er elev ved Universitetet i Agder, økonomi og administrasjon.

Flam begynte å konkurrere da han var elleve- tolv år gammel. Hans foreldre har drevet profesjonelt med hester hele livet, og hans far har vært landslagstrener for juniorer og ungryttere i mange år.

## Meritter
*2012: Sølv i Student-VM, Aachen - Tyskland
*2010: Deltager i Student-VM, Sør-Korea
*2010: Gull Young Rider NM
*2009: Sølv Young Rider INM
*2009: Bronse Nordisk Young Rider Lag
*2008: Gull Young Rider NM
*2008: Bronse Young Rider INM
*2008: Nr. 1 Dutch Youngstar festivalklasse 1,40 junior
*2008: Bronse Nordisk Junior Lag
*2008: Kvalifisert til A-finale under junior EM
*2007: Sølv Junior INM
Terje Walløe

**Terje Alsvik Walløe** (født 1969) er en norsk meteorolog som arbeider for Meteorologisk institutt. Han er best kjent for å presentere været i NRKs nyhetssendinger. Han har tidligere opptrådt på TV-programmene *[[Hodejegerne (underholdningsprogram)|Hodejegerne]]* og *[[Nytt på nytt]]*. Han kommer opprinnelig fra Sarpsborg.

## Eksterne lenker
* 
*
Romteknologi (studieretning)

## Landslinje ved Andøy videregående skole




**Romteknologi** er et yrkesfaglig VG3 tilbud til elever som har fullført VG2 Data og Elektronikk.
Dette tilbudet er en landslinje, slik at det er søkere fra alle fylker. Andøy videregående skole i Nordland er eneste skole i landet som tilbyr denne retningen. I skoleåret 2017/2018 er det 36 skoleplasser fordelt på tre klasser.

Noe av grunnen til at dette tilbudet er ved Andøy videregående skole, er samarbeidet med Andøya Space Center (ASC) og deres datterselskap NAROM (Nasjonalt Senter for romrelatert opplæring). Undervisningen i telemetri blir avholdt av NAROM.

## Studieretning på Høyskolen i Narvik
**Romteknologi** er en ingeniørlinje på Høgskolen i Narvik hvor studentene lærer hvordan man kan bygge applikasjoner for romformål. HiN tilbyr både en bachelor- og mastergrad i romteknologi. I løpet av bachelorstudiet lærer studentene hvordan man bygger elektronikk som kan benyttes ombord i satellitter. Det vil for eksempel være sensorsystemer for å finne ut hvor en satellitt befinner seg, kommunikasjonsutstyr slik at man kan sende data mellom bakkestasjoner og satellitter eller en nyttelast i form av et kamerasystem som tar bilder av Jorden. Når man er ferdig utdannet fra bachelorstudiet har man god, grunnleggende ingeniørkompetanse med fokus på elektronikk for ekstreme forhold og kommunikasjonssystemer.  

Master i romteknologi går over to år og er en påbygning av bachelorgrad i romteknologi, elektronikk, telemetri eller liknende. Gjennom dette studiet får studenten en god innføring i alt fra baneanalyse, styring av romfartøy, satellittkommunikasjon, reguleringsteknikk og rakettsystemer. Det har blitt lagt inn en del tid til prosjektfag, noe som gir studentene mulighet til å velge spesialisering innen et interesseområde, f.eks sensorsystemer, styresystemer, rakettmotorer, thrustersystemer for satellitter eller kommunikasjonsutstyr.

Som en av få høgskoler og universiteter i Norge tilbyr HiN studentene mulighet til å delta på et virkelig satellittprosjekt. HiNs prosjekt heter HiNCube, og studentene gjør alt fra å planlegge til å bygge satellitten som senere blir skutt opp.

I 2008 avviklet HiN studiet bacehlor romteknologi, men tilbyr fremdeles samme studiekombinasjon under navnet Satellitteknologi. For å gå Satellitteknologi søker man seg inn på bachelor elektro, der første studieår er likt for alle ingeniørlinjer. Andre år er spesialisering og studieretningen Satellitteknologi kan velges.

## Eksterne lenker
* Utdanning.no sin yrkesbeskrivelse av romteknolog
Č

**Č** eller **č** (*[[C]]* med hake) er den femte bokstaven i både det skoltesamiske og det nordsamiske alfabetet. Det er den fjerde bokstaven i det bosniske, kroatiske, tsjekkiske, slovakiske og slovenske alfabetet og har samme posisjon i de latinske alfabetene som brukes for å skrive serbisk og makedonsk. Det er den femte bokstaven i det latviske og litauiske alfabetet. Den har lydverdien . Den tilsvarende bokstaven i kyrillisk skrift er *[[Ч]]*.
Friidrett under Sommer-OL 2004 – 200 meter menn

**200 meter menn** ved Sommer-OL 2004 ble gjennomført på Athens olympiske stadion den 24. og 26. august. Jaysuma Saidy Ndure som i 2008 er tatt ut i den norske troppen til OL representerte Gambia i 2004 og kom til kvartfinalen.

## Medaljevinnere

## Resultater
Fra de sju kvalifiseringsheatene gikk de fire første i mål i hvert heat og de fire raskeste tidene ellers videre til kvartfinalene.
Fra de fire kvartfinalene gikk de tre første i mål i hver heat og de fire raskeste tidene ellers videre til semifinalene.
Fra semifinalene gikk de fire fremste til finalen.

Alla tider vises i sekunder.
**Q** automatiskt kvalifisert.
**q** en av de raskeste tidene ellers.
DNS startade ikke.
DNF kom ikke i mål.
NR markerer nasjonsrekord.
PB markerer personlig rekord.
SB markerer utøverens beste resultat i sesongen.
DSQ markerer diskvalifisert eller utesluttet.
### Kvalifisering
#### Heat 1

#### Heat 2

#### Heat 3

#### Heat 4

#### Heat 5

#### Heat 6

#### Heat 7

### Kvartfinaler
#### Heat 1

#### Heat 2

#### Heat 3

#### Heat 4

### Semifinaler

#### Semifinale 1

#### Semifinale 2

### Finale

## Rekorder
### Verdensrekord
Michael Johnson, USA, 19,32 s, 27. juli 1996, Atlanta, Georgia, USA
### Olympisk rekord
Michael Johnson, USA, 19,32 s, 27. juli 1996, Atlanta, Georgia, USA

## Referanser


## Eksterne lenker
* Resultater  på sports-reference.com
Opplandske Heimevernsdistrikt 05

**Opplandske Heimevernsdistrikt 05** (**HV05**) er et distrikt i Heimevernet, som har territorielt militært ansvar over Innlandet fylke. Distriktet omfatter 46 kommuner, og har sentrale forsvars- og samfunnsfunksjoner lokalisert i hele sitt ansvarsområde. I tillegg har HV-05 en 350 kilometer lang grense mot Sverige.

Distriktsstaben har sitt hovedkvarter på Terningmoen i Elverum.

HV05s innsatsstyrke har navnet Grebe, som kommer fra en operasjon under andre verdenskrig. Avdelingen består av rundt 200 befal og soldater.

## Referanser


## Eksterne lenker
* HV05 - Forsvaret.no
Dashanzi

**Dashanzi** (kinesisk: 大山子, hanyu pinyin: *Dàshānzi*) er et nabolagsområde på én kvadratkilometer i subdistriktet Jiuxianqiao og i bydistriktet Chaoyang i Beijing, nordøst for sentrum i den kinesiske hovedstaden. Nabolaget ligger langs motorveien til Beijing internasjonale lufthavn mellom Fjerde og Femte ringvei, sør for Dashanzi Qiao-veibroen (大山子桥) og vis-à-vis Wangjing.

Det meste av området er industri, men her er også Dashanzi kunstdistrikt, også kjent som 798-distriktet.
Baiyun Guan

**Báiyún Guān** (云观, *De hvite skyers tempel*, engelsk: *White Cloud Temple*) er et daoistisk tempel i Beijing i Folkerepublikken Kina. Det er sete for Det kinesiske daoistiske selskap og for Det kinesiske daoistiske akademi.

Qiu Chuji levde her i lang tid, og er begravet her. Tempelet er hovedsete for den daoistiske Quanzhen-skolen (*Quanzhen dao*).

Den ble i 2001 oppført på Folkerepublikken Kinas liste over kulturminner.

## Litteratur
*Goossaert, Vincent. "Baiyun Guan." in Fabrizio Pregadio, ed., The Encyclopedia of Taoism (London: Routledge, 2008), 207-210.
*Lai-Chi Tim. "Daoism in China Today: 1980-2002." *The China Quarterly,* 174(2003):413-427.
*Qian Yun. *Taoist Buildings: Ancient Chinese Architecture*. Springer, 2000.

## Eksterne lenker
*